kardosdrur/scandi-wiki huggingface dataset:
Jacob Beck

Jacob Beck (født 1972) er en dansk pianist. Han er født i landsbyen Aunslev ved Nyborg i 1972. Han er uddannet ved musikkonservatoriet i Odense, Hochschule für Musik, Theater und Medien i Hannover, studier i New York og med debut fra solistklassen på Det jyske Musikkonservatorium i Aarhus.  

Jacob Beck har optrådt som solist, kammermusiker og akkompagnatør i både Danmark og udlandet, men primært med  fokus på samarbejde med sangere inden for opera og lied.  

Ud over virket som pianist er Jacob Beck foredragsholder, koncertkonferencier, skuespiller og teaterinstruktør.  Blandt andet er han instruktør i operakompagniet Nontardar , på Operettebåden  under Copenhagen Opera Festival, i operettekompagniet Polyhymnia og har modtaget Vibedehusfondens hæderslegat for sin indsats for operette i Danmark.

Kilder 

Pianister fra Danmark
Christian Skeel (embedsmand)

Holger Frederik Christian Skeel (født 30. oktober 1862 i København, død 25. januar 1936 sammesteds) var en dansk embedsmand.

Han var søn af kammerherre Holger Skeel og Dorothea Henriette født Jensen, blev 1881 student, 1888 cand.jur., 1889 assistent i Landsover- samt Hof- og Stadsretten, 1890 kammerjunker, 1894 protokolfører i Landsoverretten og var kontorchef ved samme fra 1915 til 1919. Han var Storsire for Odd Fellow Ordenen fra 1924.

Skeel arvede Det Skeel'ske Majorat, var administrator af Det Skeel'ske Fideikommis og blev patron for Roskilde adelige Jomfrukloster. 25. april 1919 blev han Ridder af Dannebrog og 30. juni 1928 Dannebrogsmand. Han bar også udenlandske ordener.

Skeel blev gift første gang 9. maj 1890 i København med Anna Louise Ida Møller (13. november 1863 i København - 13. november 1894 sammesteds). I andet ægteskab ægtede Skeel 20. juni 1902 på Dragsholm Malvina Elisabeth Charlotte de Falsen baronesse af Zytphen-Adeler (1. august 1871 på Dønnerup (Benzonslund) - 2. maj 1952 i København), datter af lensbaron Frederik Zytphen-Adeler og hustru.

Kilder 
 
Danmarks Adels Aarbog 1943.

Christian 1
Riddere af Dannebrog
Foreningsformænd fra Danmark
Jurister fra Danmark
Kontorchefer fra Danmark
Personer fra København
Danskere i 1800-tallet
Danskere i 1900-tallet
Parlamentsvalget i Israel 2013

Valget i Israel 2013 var det 19. valg til Israels nationalforsamling Knesset, afholdt den 22. januar 2013. Statsminister Benjamin Netanyahus samarbejdsliste mellem Likud og Yisrael Beiteinu mistede 11 sæder i Knesset, og endte med 31 sæder i alt. Centrumskandidaten Yair Lapid og det nystartede partiet Yesh Atid blev valgets vindere med 19 sæder. Kadima, som vandt flest sæder ved Valget i Israel 2009, mistede næsten alle og endte med to sæder. Da 99% af stemmerne var talt op viste resultatet at højresiden og de religiøse ortodokse partierne havde fået 60 sæder, mens centrum-venstresiden og de arabiske partier havde fået 60 sæder. 

Partierne Yesh Atid og Det jødiske hjem laget en aftale som sa at det ene parti ikke ville gå ind i en regering uden det andet, noget som effektivt forhindrede en regeringsdannelse uden disse partier. 14. marts 2013 blev en koalitionsregering mellem højrepartierne Likud, Yisrael Beiteinu og Det jødiske hjem og centrumspartierne Yesh Atid og Hatnuah annonceret.

Valgresultater

Kilder 

Politiske valg i Israel
Israel 2013
Hyldeblomstsaft

Hyldeblomstsaft eller hyldeblomstdrik er en drik fremstillet af et udtræk af blomsterne af almindelig hyld, som traditionelt drikkes i Nordvest-, Mellem- og Sydøsteuropa.

Drikken fremstilles ved at opløse sukker i kogende vand, tilsætte citronsyre og hælde dette over hyldeblomster og citronskiver, hvorefter blandingen trækker i nogle døgn og sluttelig sis.

Hyldeblomstsaft fortyndes gerne med vand før indtagelse; der kan bruges kulsyreholdigt vand, ligesom snaps eventuelt kan tilsættes for at gøre drikken til en slags punch.

I Danmark er hyldeblomstsaft en udpræget sommerdrik og kan i det 21. århundrede også indgå som ingrediens i andre madvarer på denne årstid, således øl, is og kærnemælkskoldskål.

Saftevand
Hans af Danmark (1583-1602)

Hertug Hans (26. juli 1583–28. oktober 1602) var den yngste søn af Kong Frederik 2. af Danmark og Dronning Sophie.

Han rejste til Rusland i 1602 som fremtidig brudgom for tsar Boris Godunovs datter Ksenia Godunova men blev syg og døde, før ægteskabet fandt sted.

Begravet i Roskilde Domkirke

Kilder 

 

Prinser fra Danmark
Kongelige fra Norge
Huset Oldenburg
Danskere i 1500-tallet
Danskere i 1600-tallet
Westend

Westend kan hentyde til flere steder:

 Westend, Berlin, en bydel i Berlin, Tyskland
 Westend, Frankfurt am Main, en bydel i Frankfurt am Main, Tyskland
 Wiesbaden-Westend, en bydel af Wiesbaden, Tyskland
 Westend, Espoo, en bydel af Espoo, Finland.
 Westend, Oxfordshire
 Westend, South Gloucestershire
 Westend (Vesterbro), en gade på Vesterbro, København

Se også 
 Westende, en by i Belgium
Due (adelsslægt)

Due er en dansk uradelslægt, der stammende fra Skåne.

Adelsslægten er kendt fra 12- og 1300-tallet, hvor slægten var i besiddelse af Bollerup i Österlen, Skabersø slot og muligvis Krageholm slot.

Kendte medlemmer 
 Peder Nielsen Due, ejer af Bollerup.
 Jens Due (død o. 1419), dansk rigshofmester
 Margrete Bondesdatter Due, Jens Dues barnebarn, ejer af Krageholm slot, g.m. Jep Axelsen af Thott-slægten (død e. 1405).

Kilder 

Adelsslægter fra Danmark
Adelsslægter fra Sverige
Lyngbygårdsvej

Lyngbygårdsvej er en vej i Kongens Lyngby ved København. Den går fra Lundtoftegårdsvej til Toftebæksvej.

På vejen ligger et butikscenter og Sankt Knud Lavard Kirke, og buslinje 190 kører ad vejen.

Gader i Kongens Lyngby
Duveke

Duveke (tidligere Dufeke) er en herregård og landsby i Svalövs kommun, ca. 8 km nordvest for Svalöv i Skåne.

Historie 
Duveke nævnes allerede i 1390'erne som Duege. Ifølge traditionen betyder det Dues ejendom, og den har sandsynligvis tilhørt adelsslægten Due.

Ældste kendte ejer er fra 1500-tallets anden halvdel. Fra 1637 tilhørte herregården tyskeren Wulf Hieronymus von Kratz (adlet 1637). Ved Sveriges erobring af Skåne tilhørte Duveke hans enke, født Ramel. Gården blev da omtalt som forfalden og "helt sänkt ned i ett moras". Herregården har siden tilhørt slægterne Ramel, Steuch og Mörner samt fra 1797 Berg von Linde. Hovedbygningen blev gennemgribende renoveret i 1994-1996 af familien Crafoord.

Kilder

Eksterne henvisninger 
 Sylve Åkesson: Om Duveke  
 Om Dufekes posstempel 

Herregårde i Skåne
Bygninger, konstruktioner og anlæg i Svalövs kommun
Georg Allin Wilkenschildt

Georg Allin Wilkenschildt (1918 i København – 1996 sammesteds) var en dansk kgl. kapelmusikus, basunist og komponist.

Familiebaggrund
Georg Allin Wilkenschildt stammer på moderens side fra den svenske musikerslægt Allin som slog sig ned i Danmark i første halvdel af 1800-tallet. Oldefaren J.F. Allin spillede kontrabas i H.C. Lumbyes orkester i Tivoli. Slægten omfatter videre domorganist Arthur Allin i Århus og de kongelige kapelmusici Otto og Georg Allin, der  medvirkede som 1. og 2. paukespiller ved uropførelsen af Carl Nielsens Symfoni nr. 4 Det uudslukkelige. Et andet kendt familiemedlem er forfatteren og journalisten Merethe Wilkenschildt. Klarinettisten og komponisten, professor Poul Allin Erichsen er også i familie med Georg Allin Wikenschildt, operasangerinden Hanna Allin ligeså.

Uddannelse
Georg Allin Wilkenschildt fik sin højere musikuddannelse ved Det Kgl. Danske Musikkonservatorium hvor han han studered basun med kongelig kapelmusikus Anton Hansen. Han spillede også klaver og begyndte tidligt at komponere for sit hovedinstrument basun. Hans 24 solostykker i samtlige tonearter blev publiseret i Anton Hansens basunskole da denne blev udgivet i 2. oplag med Palmer Traulsen som faglig ansvarlig.

Virke
Wilkenschildt blev i 1942 ansat som basunist i Det Kongelige Kapel hvor han virkede til 1976 da han gik på pension. Det meste af tjenestetiden var han 2. solobasunist med den legendariske Palmer Traulsen som kollega og førstemand i gruppen. Traulsen og Wilkenschildt var uadskillelige som kolleger og kammerater. De to spillede blandt andet på de historiske bronzelure og gjorde flere radio- og grammofonoptagelser. De medvirkede også ved en historisk optagelse af Igor Stravinskys oktet med komponisten som dirigent.

Kompositioner
De fleste af Wilkenschildts kompositioner er skrevet for hans eget hovedinstrument og spilles fortsat af basunister fra hele verden. Mange er trykt, mens andre fortsat befinder sig i manuskript.

Kongelige kapelmusici fra Danmark
Personer fra København
Danskere i 1900-tallet
Komponister fra Danmark
Trombonister fra Danmark
Riddere af Dannebrog
Edith Guillaume

Edith Sussanne Antonie Guillaume (14. juni 1943 i Bergerac - 11. september 2013) var en dansk operasanger, der med sin stemme i mezzosopranlejet opnåede en lang karriere på Den Jyske Opera og især Det Kongelige Teater.

Guillaume var datter af en fransk far og en dansk mor og kom til verden i Frankrig og boede i de første år af sit liv i flere forskellige lande. Da hun var tolv år gammel, kom hun til Danmark sammen med sin mor og stedfar.

Som blot attenårig blev hun optaget på Det Kongelige Danske Musikkonservatorium og debuterede i slutningen af 1960'erne. Sin første store rolle fik hun i Ib Nørholms Syv tavler til Orfeus, der betød et gennembrud for sangeren. Sin operadebut fik hun på Den Jyske Opera i 1970, og hun spillede et bredt repertoire af operaroller, heriblandt også inden for nyere værker af blandt andet Krzysztof Penderecki, Per Nørgård (Siddharta) og Andy Pape. På Den Jyske Opera blev det også til klassiske roller som titelrollen i Carmen samt Octavian i Rosenkavaleren.

I 1974 kom Edith Guillaume til Det Kongelige Teater, hvor hun fortsatte sit brede virke inden for operaens verden. Hun spændte dog også bredere, idet hun også gav koncerter som klassisk solist og visesanger, lige som hun havde en række taleroller på teater. Ligeledes optrådte hun i flere tv-produktioner og var efterspurgt som foredragsholder. Hun lagde i 1998 dansk stemme til Zira i Disneys Løvernes Konge 2: Simbas stolthed. Hun var fastansat ved Det Kongelige Teater til 1994 samt igen 2000-2002.

Hendes talent bragte hende desuden scener i andre lande som England, Frankrig, Tyskland og det øvrige Skandinavien. Mod slutningen af karrieren var hun tilknyttet teatergruppen Tidens Tand.

Hun var gift med Niels Edgar Hvass, med hvem hun fik to børn: Marie Louise (født 1966) og Irene (født 1968).

Hædersbevisninger 
Udvalgte priser og hædersbevisninger:
 Carl Nielsen og Anne Marie Carl-Nielsens Legat (1969)
 Elisabeth Dons' Mindelegat (1970)
 Musikanmelderringens Kunstnerpris (1970)
 Tagea Brandts Rejselegat (1977)
 Aksel Schiøtz-Prisen (1980)
 Ridder af Dannebrog

Kilder

Eksterne henvisninger 
 
 
 
 

Operasangere fra Danmark
Skuespillere fra Danmark
Personer i Kraks Blå Bog (afdøde)
Carl-Einar Jørgensen

Carl-Einar Jørgensen (født 5. august 1928) er en dansk tidligere modstandsmand, psykolog, skolemand og lokalpolitiker.

Jørgensen var først bybud, sømand, vinduespudser og deltog i modstandsbevægelsen under Besættelsen. I 1946 fik han adgangseksamen til Søværnet, blev matrosmath og oversergent og tog studentereksamen. Dernæst blev Jørgensen i 1964 cand.psych. og forskede på Mentalhygiejnisk Forskningsinstitut bl.a. i trivsel på arbejdspladsen. I 1965 etablerede han Gladsaxeseminariet for børnehave- og fritidspædagoger og virkede der som rektor indtil 1985.

Parallelt var Jørgensen fra 1970 socialdemokratisk medlem af Københavns Borgerrepræsentation indtil 1984, herunder formand for Børne- og Ungdomsværnet, samt formand for Socialdemokratiet i Hovedstaden.

Fra 1985 til 1990 fungerede Carl-Einar Jørgensen som administrationschef for Institutionsafdelingen i Københavns Kommune, og fra 1990 til 1995 var han rektor for Den Sociale Højskole, hvor han oprettede en akademisk overbygning på socialrådgiveruddannelsen. Han sluttede sin karriere som rektor for Dansk-Bosnisk Gymnasium i Tølløse under Dansk Flygtningehjælp, hvilket han var i to år.

Efter Murens fald var Carl-Einar Jørgensen formand for den internationale organisation Social Hansa med 28 lande, som var et udvekslingsprojekt for socialarbejdere m.fl. især fra østlige lande. Jørgensen var tillige involveret i International Council on Social Welfare særlig i den europæiske organisation. I 1994 blev han Ridder af Dannebrog.

Den 27. december 2020 blev Carl-Einar Jørgensen blandt de første danskere, som blev vaccineret mod COVID-19.

Eksterne henvisninger 
 Portræt i Politiken 4. august 2013

Kilder 

Skolefolk fra Danmark
Riddere af Dannebrog
Danskere i 1900-tallet
Psykologer fra Danmark
Flådefolk fra Danmark
Tidligere medlemmer af Københavns Borgerrepræsentation fra Socialdemokraterne
Modstandsfolk fra Danmark
Medlemmer af Københavns Borgerrepræsentation i 1900-tallet
Embedsmænd i København
Anders (flertydig)

Anders kan betyde flere ting:

 Anders – et navn
 Anders (månekrater) – et månekrater
 Anders (stand-up) – stand-up show af stand-up-komikeren Anders Matthesen
Arnold (flertydig)

Arnold kan betyde flere ting:

 Arnold - et drengenavn
 Arnold (månekrater) – et månekrater
 Arnold (hæderspris) – hæderspris for de danske reklamefilm,
 Arnold (biskop i Roskilde) (død 1124) – biskop i Roskilde
Jørgen Krabbe

Jørgen Krabbe (af Krogholm) (født 1633 på Laholms slot, henrettet i 1678 i Malmø) var en skånsk adelsmand og svensk friherre, søn af den danske statholder i Norge Iver Krabbe. Han var gift med Jytte Ottesdatter Thott som var Knud Thotts søster. De havde ingen børn.

Ved Skånes overgivelse i 1658 forlod Krabbe det danske Kancelli. Han var gennem sine familiemæssige forbindelser og position en af de vigtigste stormænd i Skåne. I 1664 blev han adlet i Sverige kaldet Krabbe af Krageholm og deltog i årets adelssamling i "Riddarhuset" i Stockholm. I 1676 blev han friherre. Samme år brød den Skånske Krig ud, og Jørgen Krabbe blev anklaget for samarbejde med Skånes friskytter ("snaphanerne") og fængslet for højforræderi og 6. november 1677 ved en kommissionsdomstol dømt til døden. 20. september 1677 havde Krabbe søgt om hjælp fra den danske konge til at flygte til dansk side, men svenskene arresterede ham få dager senere. Dødsdommen blev eksekveret 16. januar 1678 ved skydning på Stortorget i Malmø.

Kilde 
 
 Nordisk familjebok

Skånes historie
Danskere i 1600-tallet
Jørgen
Friherrer fra Sverige
Svenskere i 1600-tallet
Godsejere fra Danmark
Godsejere fra Skåne
Godsejere fra Sverige
Personer henrettet ved skydning
Personer i Dansk Biografisk Leksikon
Asbest (flertydig)

Asbest kan betyde flere ting:

 Asbest – et byggemateriale
 Asbest (band) – et band
 Asbest (by) – en by i Sverdlovsk oblast i Rusland
Elitserien i orientering

Elitserien i orientering er en svensk serie af uafhængige stævner i Sverige, hvor resultaterne omregnes til point, der lægges sammen. Den løber med flest point ved seriens slutning vinder. Det er også tilladt for orienteringsløbere fra udlandet at deltage. Serien blev for første gang gennemført i 2000. Elitserien startede med det formål, at ville forbedre kvaliteten af orienteringsstævner, og dermed øge interessen for eliteorientering.

Vindere

Eksterne henvisninger
 Svenska Orienteringsförbundet - Topp fem från premiären 2000 

Orienteringsløb
Sport i Sverige
Tiomila

Tiomila (eller 10MILA) er en årligt tilbagevendende orienteringsstafet i Sverige siden 1945. Mændenes konkurrence er en timands-stafet, og inkluderer både dags- og nat-stafetture. Kvindernes konkurrence indeholder fem dags-stafetture.

Tiomila tiltrækker orienteringsklubber fra alle de store orienteringsnationer. I 2008 var der over 350 deltagende hold i både mændenes og kvindernes konkurrence. I 2010 var der 361 kvindehold og 359 herrehold.

Navnet betyder "ti (svenske) mil", hvilket svarer til 100 km, og refererer til den totale distance hvert hold løber. Det reelle distance varierer dog fra år til år.

Referencer

Orienteringsløb
Etableret i 1945
Sportskonkurrencer
Sport i Sverige
Skillinge säteri

Skillinge säteri er en herregård syd for Munka Ljungby i Ängelholms kommun i Skåne. Herregården omfattede 1000 hektar, men efter udstykning er der kun ca. 400 hektar tilbage.

Historie 
Herregården blev oprettet i midten af 1500-tallet af Mogens Tygesen Krabbe, som var søn af den danske rigsmarsk og rigsråd Tyge Krabbe på Vegeholm og hans kone Anne Rosencrantz. Mogens Krabbe byggede samtidigt den nærliggende Össjö sätesgård, som sandsynligvis var ladegård under Skillinge. Gårdene havde samme ejer til 1663. Efter Tryge Krabbes død i 1541 arvede Mogens Tygesen Krabbe Vegeholm og ved giftemålet med Karen Geed blev han herre på Jordbjerg, Rössjöholm og Gedsholm. Det store godskompleks blev forøget med len af Ovesholms slot og andre gårde, som han erhvervede i Skåne.

Mogens Tygesen Krabbe deltog i den nordiske Syvårskrig og druknede i 1564 i Toftasjön i Småland under kampene med svenskerne.

Den nuværende hovedbygning og fløjene opførtes 1778-1780 i klassicistisk stil, formodentligt efter tegninger af Carl Henrik König, stadsarkitekt i Stockholm. Facaden har søjler som et græsk tempel. Parken blev omtalt i 1700-talet for sine bøgehække og spejlbassiner. Ifølge Carl von Linné sprang en fontæne i et af bassinerne op til 33 alen i højden. I 1780'erne blev parken udvidet med en vidtstrakt engelsk park.

Eksterne henvisninger 
 Sylve Åkesson: Om Skillinge 

Herregårde i Skåne
Ängelholms kommun
Believe

Believe er det engelske ord for '(at) tro' og kan henvise til:

Musik

Album 

 Believe (Justin Bieber album) - et album af Justin Bieber, 2012
 Believe (Disturbed album) - et album af Disturbed, 2002
 Believe (33Miles album), 2009
 Believe (Cher album), 1998
 Believe (Crematory album), 2000
 Believe (Dima Bilan album), 2009
 Believe (Emerson Drive album), 2009
 Believe (George Nozuka album), 2007
 Believe (Girlschool album), 2004
 Believe (Harem Scarem album), 1997
 Believe (Jai McDowall album), 2011
 Believe (The Jets album), 1989
 Believe (Katherine Jenkins album), 2009
 Believe (Th' Legendary Shack Shakers album), 2004
 Believe (Morgan Page album), 2010
 Believe (Natalie Grant album), 2005
 Believe (Orianthi album), 2009
 Believe (Savatage album), 1998
 Believe (Yolanda Adams album), 2001
 Celtic Woman: Believe, af Celtic Woman, 2011
 Believe, af Big Dismal, 2003
 Believe, af Carlo Resoort (recording as 4 Strings), 2002
 Believe, af Eunice Olsen, 2004
 Believe, af Katie Armiger, 2008
 Believe, af Laurent Véronnez, 2002
 Believe, af Ross Copperman, 2003
 Believe, en EP af Indecision

Sange 
 "Believe" (The Bravery sang), 2007
 "Believe" (Brooks & Dunn sang), 2005
 "Believe" (The Chemical Brothers sang), 2005
 "Believe" (Cher sang), 1998
 "Believe" (Dima Bilan sang), 2008
 "Believe" (Elton John sang), 1994
 "Believe" (Josh Groban sang), fra filmen The Polar Express
 "Believe" (Carola sang), 1996
 "Believe Again" (Niels Brinck sang), 2009
 "Believe", af Lenny Kravitz fra Are You Gonna Go My Way
 "Believe", af The Smashing Pumpkins fra Judas O

Film og tv 
 Believe (film), en mockumentary med Larry Bagby fra 1997
 Believe (film fra 2000), en horrorfilm med Ben Gazzara
 Believe (tv-serie), en amerikansk science fiction/fantasy serie fra 2013
Østervangskolen

Østervangskolen er en folkeskole i det sydlige Hadsten med 514 elever fordelt på 23 klasser, der blev åbnet i 1960 som en sammenlægning af skolerne i Lyngå og Over Hadsten.

Historie 
Allerede i 1937 blev det diskuteret i Vitten-Haldum-Hadsten Kommunes sogneråd, at der skulle bygges en ny og større skole. På daværende tidspunkt var Neder Hadsten endnu ikke vokset sammen med stationsbyen, samtidig med at de lå i hver deres kommune. Neder- og Over Hadsten mistede stille og roligt sin betydende rolle, i og med hovedbyen fra 1950 ikke længere hed Haldum med Hinnerup. Derfor blev forslaget om en centralskole i Hinnerup, der skulle dække hele kommunen taget mere alvorligt.

Der var dog nogle stærke lokale kræfter i Hadsten Sogn, der inderligt ikke ønskede denne centralskole skulle til Haldum – eller for den sags skyld Hinnerup. De foreslog et skoleforbund med sognerådet i Galten-Vissing Kommune. Dette blev afvist, og i 1956 åbnedes Haldum-Hinnerup-skolen. Til gengæld oprettedes der et skoleforbund mellem nabosognet Lyngå Sogn og Hadsten Sogn.

Den 22. august 1960 åbnedes dørene for den første forbundskole i det daværende Århus Amt efter blot 22 års forhandlinger. Det første år nåede elevtallet op på 175-180 elever.

Skolen blev udvidet med en B-fløj i 1975, og havde i 1977 et fuldt udbygget skolesystem fra 0.-10. klasse. Skolen blev sidste gang ombygget i 2000, hvor C-D-fløjen kom til.

Da Kernehuset brændte i 1988 fungerede skolen A-fløj i en periode som erstatning for plejehjemmet.

Referencer

Fodnoter

Kildehenvisninger 

Uddannelsesinstitutioner i Hadsten
Folkeskoler
Loveint

Loveint (også skrevet LOVEINT) betegner en situation hvor ansatte hos en efterretningstjeneste misbruger tjenestens information til privat udspionering. 
Ordet er en sammentrækning af de engelske ord love (kærlighed) og intelligence (efterretninger) og er et ordspil på humint og sigint (dvs efterretninger indsamlet af henholdsvis menneskelige agenter og via elektronisk overvågning).

Efter Edward Snowdens afsløringer i 2013 berettede det amerikanske National Security Agency at de over en tiårsperiode havde haft en håndfuld loveint-sager.
En anonym kilde har hævdet at politifolk i USA i vid udstrækning bruger kørekortsregistret som en slags Facebook, og der findes eksempler på en persons registrering er tilgået adskillige hundrede gange af over 100 forskellige politifolk, — øjensynligt uden tjenestelig hensigt men i stedet fordi den registrede så køn ud.

Også den tyske Bundesnachrichtendienst (BND) har haft en loveint-sag. 
I en sag fra 2007 havde en medarbejder udspioneret sin kones elskers email-trafik.

Andre former for privat misbrug af nationale sikkerhedsdatabaser udover spionage findes også:
En britisk grænsekontrollør satte sin kone på en liste over terrormistænkte, hvilket i over 3 år forhindrede hende i at komme tilbage fra Pakistan.

Henvisninger 

Spionage